b'\n_START_ARTICLE_\nNajhitrej\xc5\xa1i krog\n_START_PARAGRAPH_\nNajhitrej\xc5\xa1i krog je v moto\xc5\xa1portu krog, ki ga je na dirki najhitreje odpeljal eden od dirka\xc4\x8dev; lahko pa tudi ve\xc4\x8d, \xc4\x8de si delijo najbolj\xc5\xa1i \xc4\x8das. Tako je na primer na Veliki nagradi Velike Britanije 1954 najhitrej\xc5\xa1i \xc4\x8das postavilo kar sedem dirka\xc4\x8dev (in ker so po takratnem sistemu to\xc4\x8dkovanja za najhitrej\xc5\xa1i krog podeljevali eno to\xc4\x8dko, je vsak od sedmih dirka\xc4\x8dev dobil 0.143 to\xc4\x8dke). V Formuli 1 je rekorder z najve\xc4\x8djim \xc5\xa1tevilom najhitrej\xc5\xa1ih krogov Michael Schumacher. V nekaterih dirka\xc5\xa1kih tekmovanjih, na primer A1 Grand Prix ali GP2, se za najhitrej\xc5\xa1i krog podeljuje tudi to\xc4\x8dke. Do sezone 1960 je to veljalo tudi za Formulo 1.'